รัฐบาลไทย-ข่าวทำเนียบรัฐบาล-อำเภอสุวรรณคูหา เปิดปฏิบัติการฟ้าสางที่นาดี บุกจับผู้ต้องหายาเสพติด 3 ราย พร้อมของกลางยาบ้าและอาวุธปืน เน้นย้ำ มุ่งมั่นขับเคลื่อนการจัดระเบียบสังคมอย่างต่อเนื่อง
วันเสาร์ที่ 27 มกราคม 2567
27/01/2567
อําเภอสุวรรณคูหา เปิดปฏิบัติการฟ้าสางที่นาดี บุกจับผู้ต้องหายาเสพติด 3 ราย พร้อมของกลางยาบ้าและอาวุธปืน เน้นย้ํา มุ่งมั่นขับเคลื่อนการจัดระเบียบสังคมอย่างต่อเนื่อง
อําเภอสุวรรณคูหา เปิดปฏิบัติการฟ้าสางที่นาดี บุกจับผู้ต้องหายาเสพติด 3 ราย พร้อมของกลางยาบ้าและอาวุธปืน เน้นย้ํา มุ่งมั่นขับเคลื่อนการจัดระเบียบสังคมอย่างต่อเนื่อง เพื่อความสงบเรียบร้อยและความมั่นคงของบ้านเมือง
วันนี้ (27 ม.ค. 67) ส.ต.ต.ชัยวัฒน์ อินอ่อน นายอําเภอสุวรรณคูหา จังหวัดหนองบัวลําภู เปิดเผยถึงการดําเนินการของชุดปฏิบัติการพิเศษอําเภอสุวรรณคูหา โดยตนพร้อมด้วยปลัดอําเภอ เจ้าพนักงานปกครอง ผู้ช่วยผู้ใหญ่บ้านฝ่ายรักษาความสงบ (ผรส.) และสมาชิกกองร้อยอาสารักษาดินแดนอําเภอสุวรรณคูหาที่ 5 ร่วมลงพื้นที่ตรวจค้นสิ่งผิดกฎหมายในพื้นที่หมู่ที่ 10 ตําบลนาดี อําเภอสุวรรณคูหา โดยสามารถจับกุมผู้ต้องหา จํานวน 3 ราย พร้อมของกลางยาเสพติด อาวุธปืนไทยประดิษฐ์ และอาวุธปืนแก๊ปสั้น
ส.ต.ต.ชัยวัฒน์ อินอ่อน นายอําเภอสุวรรณคูหา กล่าวว่า การปฏิบัติการดังกล่าวเป็นไปตามการขับเคลื่อนนโยบายของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย ในการจัดระเบียบสังคม และปราบปรามผู้มีอิทธิพล โดยให้ความสําคัญ 6 เรื่อง คือ 1) ยาเสพติด 2) การค้ามนุษย์ 3) การครอบครองและพกพาอาวุธปืน 4) การพนัน 5) การดําเนินการติดตามและเฝ้าระวังผู้มีอิทธิพล และ 6) สถานบริการและสถานบันเทิง เพื่อรักษาความสงบเรียบร้อยของสังคม ประชาชนมีความปลอดภัยในชีวิตและทรัพย์สิน รวมถึงข้อสั่งการของนายสุทธิพงษ์ จุลเจริญ ปลัดกระทรวงมหาดไทย ที่ได้เน้นย้ําและกําชับให้ทุกจังหวัดจัดระเบียบสังคม เพื่อความผาสุกของพี่น้องประชาชน
“ฝ่ายปกครองอําเภอสุวรรณคูหาได้ส่งเจ้าหน้าที่ชุดปฏิบัติการพิเศษ ลงพื้นที่หมู่ที่ 10 ตําบลนาดี อําเภอสุวรรณคูหา ผลการปฏิบัติการครั้งนี้สามารถจับกุมผู้ต้องหายาเสพติดได้ 3 ราย คือ 1) นายสมศักดิ์ฯ พร้อมด้วยของกลางเสพติด 76 เม็ด อาวุธปืนไทยประดิษฐ์ 1 กระบอก พร้อมกระสุนปืน จํานวน 49 นัด 2) นายพัชรพลฯ พร้อมของกลางยาเสพติด 4 เม็ด และรายที่ 3) เด็กชายเอ (นามสมมติ) เป็นเยาวชน พร้อมของกลางอาวุธปืนแก๊ปสั้น 1 กระบอก โดยเจ้าหน้าที่แจ้งข้อกล่าวหา ครอบครองเสพยาเสพติดให้โทษประเภทที่ 1 (เมทแอมเฟตามีน) โดยผิดกฎหมาย และมีไว้ในครอบครองเพื่อจําหน่ายโดยไม่ได้รับอนุญาต รวมถึงมีอาวุธปืนและเครื่องกระสุนปืนไว้ในครอบครองโดยไม่ได้รับอนุญาตจากนายทะเบียน ก่อนที่จะนําตัวผู้ต้องหาพร้อมของกลางลงบันทึกจับกุม ณ ที่ทําการปกครองอําเภอสุวรรณคูหา แล้วส่งพนักงานสอบสวน สภ.สุวรรณคูหา เพื่อดําเนินคดีตามกฎหมาย พร้อมหาแนวทางช่วยเหลือเพื่อนําผู้เสพเข้ารับการบําบัดฟื้นฟูสภาพทางสังคมต่อไป” ส.ต.ต.ชัยวัฒน์ฯ กล่าว
ส.ต.ต.ชัยวัฒน์ อินอ่อน นายอําเภอสุวรรณคูหา กล่าวเพิ่มเติมว่า อําเภอสุวรรณคูหามุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองและพี่น้องประชาชน เพื่อเสริมสร้างความสงบเรียบร้อยให้กับสังคมไทย เพื่อให้เกิดสวัสดิภาพ ความปลอดภัยในชีวิตและทรัพย์สินของพี่น้องประชาชน ทุกปัญหาภัยคุกคามที่ส่งผลกระทบต่อการดําเนินชีวิตของพี่น้องประชาชนจะต้องไม่เกิดขึ้นอีก เพื่อสังคมไทยเป็นสังคมที่น่าอยู่ สามารถใช้ชีวิตได้อย่างเป็นปกติสุข ทั้งนี้ หากพี่น้องประชาชนพบเบาะแสการกระทําความผิดเกี่ยวกับสิ่งผิดกฎหมายทุกประเภท สามารถแจ้งมายังสายด่วนศูนย์ดํารงธรรม โทร. 1567 ตลอด 24 ชั่วโมง
#WorldSoilDay #วันดินโลก #UN #FAO #GlobalSoilPartnership #MOI
#กระทรวงมหาดไทย #บําบัดทุกข์บํารุงสุข #SoilandWaterasourceoflife
#SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood